C 486/4
LV
Eiropas Savienības Oficiālais Vēstnesis
21.12.2022.
2.10.
MMVU, kuriem ir darījumdarbības vērtības piedāvājums aprites ekonomikas, klimata, biodaudzveidības, atjaunīgās enerģijas un citās Eiropas zaļā kursa jomās, piemīt vēlme izpētīt, ieguldīt un izmantot jaunas darījumdarbības iespējas šajās jomās.
Tiem ir daudz iespēju, piemēram, ēku renovācijā, infrastruktūras plānošanā un būvniecībā, rūpnieciskajā ražošanā un iekārtu uzturēšanā, juridisko un grāmatvedības pakalpojumu sniegšanā un digitālo risinājumu izstrādē.
Pārkārtošanās process lielā mērā ir atkarīgs no šo uzņēmumu pārdomātajiem risinājumiem, kurus rada viņu nodarbinātie eksperti.
Tas izceļ augstas kvalitātes un atbilstošas izglītības, PIA un pastāvīgas kvalifikācijas celšanas nozīmi.
2.11.
Savukārt visneaizsargātākā MMVU grupa, kurai arī ir visvairāk vajadzīga informācija, ir tie uzņēmumi, kuri uzskata, ka Eiropas zaļais kurss ir tikai vēl viens tiesību akts, kas palielina kopējo administratīvo slogu, rada spiedienu uz to pašreizējiem darījumdarbības modeļiem un mazina ierastās uzņēmējdarbības rentabilitāti.
Tas liecina par to, ka visām MMVU kategorijām, neatkarīgi no tā, vai tie ir neaizsargāti atpalicēji, sekotāji vai līderi, ir vajadzīgs atbalsts, kurš ir atšķirīgs un īpaši vērsts uz šiem uzņēmumiem (2).
2.12.
Turklāt no kapacitātes un sagatavotības viedokļa starp MMVU pastāv daudzas atšķirības klimata un vides problēmu rakstura un apmēra un šiem uzņēmumiem izvirzīto prasību un standartu ziņā, pie tam atšķiras arī iespējas, kas tiem kļūst pieejamas.
Atšķirības rada dažādi faktori: uzņēmuma dabas resursu intensitāte, uzņēmuma lielums, uzņēmuma stāvoklis piegādes ķēdēs un darījumdarbības ekosistēmās, uzņēmuma atrašanās vieta, klientu veidi, ražošanas faktoru avoti un uzņēmuma ģeogrāfiskie tirgi.
2.13.
Tādēļ ir vajadzīgi īpaši pielāgoti risinājumi un mērķtiecīga rīcībpolitika un pasākumi, kuros ņemtas vērā atšķirības starp, piemēram, vidējiem uzņēmumiem apstrādes rūpniecībā, uzņēmumiem, kas darbojas viesmīlības un mazumtirdznie­ cības nozarēs, ģimenes uzņēmumiem un tradicionālajiem uzņēmumiem, novatoriskiem jaunuzņēmumiem, sociālās ekonomikas uzņēmumiem, amatniecības uzņēmumiem un brīvajām profesijām.
2.14.
Neraugoties uz daudzajām atšķirībām starp MMVU, ikviena uzņēmuma zaļās pārkārtošanās sekmīga pārvaldība sākas ar pienācīgu izpratni un zināšanām par aktuāliem jautājumiem un tendencēm, kas ļauj saskatīt uzņēmuma stiprās un vājās puses, iespējas un riskus un noteikt, kā tas vēlas sevi pozicionēt zaļās pārkārtošanās kontekstā.
2.15.
Vismērķtiecīgākais darbs uzņēmumu līmenī ir saistīts ar kopējās darījumdarbības, tostarp preču un pakalpojumu ražošanas un tirdzniecības, transporta un loģistikas, kā arī enerģijas, izejvielu un citu ražošanas faktoru iepirkumu, plānošanu, organizēšanu un uzraudzību.
Arī klimata un vides aspekti ir neatņemams elements inovācijas pasākumos, prasmju attīstībā un visu darbinieku iesaistīšanā, kā arī saziņā un sadarbībā ar ieinteresētajām personām.
3.
Rīcībpolitika un pasākumi, lai atbalstītu MMVU saskaņā ar paketi “Gatavi mērķrādītājam 55 %” 3.1.
Lai MMVU izpildītu paketes “Gatavi mērķrādītājam 55 %” nosacījumus un spētu sekmīgi īstenot zaļo pārkārtošanos, šie uzņēmumi ir detalizēti jāinformē un tiem jāpalīdz labāk izprast jauno un sarežģīto tiesību aktu priekšlikumu ietekmi (3).
Tādēļ ir vajadzīgi plaši un mērķtiecīgi informācijas un izpratnes veicināšanas pasākumi, ko koordinēti un savstarpēji papildinoši īsteno EK un dalībvalstis, kurām šajā ziņā ir būtiska atbildība.
Būtiska ir arī uzņēmumu organizāciju un palātu loma, jo tās informē un atbalsta savus locekļus; nozīme ir arī izglītības un apmācības sniedzējiem, reģionālās attīstības birojiem, kopu organizācijām, sociāliem partneriem un attiecīgajām PSO.
3.1.1.
Pēc Krievijas iebrukuma Ukrainā tagad notiek atklātas apspriedes par Eiropas zaļā kursa politiku saistībā ar grafikiem, ņemot vērā jaunos ārkārtas apstākļus un ES atkarību no Krievijas un Ukrainas enerģijas un pārtikas.
EESK atzīst ārkārtējos apstākļus un atkarību un uzskata, ka nekādā gadījumā nevajadzētu atteikties no zaļajiem mērķiem, tomēr laika gaitā līdz krīzes beigām būtu jāparedz pamatots elastīgums.
(2) (3)
Smit, S.J., SME focus – Long-term strategy for the European industrial future, EP Ekonomikas, zinātnes un dzīves kvalitātes politikas departaments, PE 648.776, 2020. gada aprīlis.
Pakete “Gatavi mērķrādītājam 55 %” ietver plašu likumdošanas iniciatīvu klāstu; galīgais lēmums ir atkarīgs no iestāžu sarunām.
Kamēr šis process nav pabeigts, MMVU var sekot tikai daļējai informācijai un saskarties ar nenoteiktību par nākotni.